Anders Fogh Rasmussen (V), 2003-04-23:
Som alle ved, er bygge- og anlægssektoren meget følsom over for konjunkturudviklingen.
Den seneste stigning i ledigheden inden for den sektor skal man også se i lyset af den lavere aktivitet, som bl.a. kan skyldes usikkerheden omkring situationen i Irak.
Jeg kan så i øvrigt sige, at regeringens bygge- og boligpolitiske tiltag vil være med til at skabe øget aktivitet i den kommende tid.
Samlet set ventes
disse initiativer at øge antallet af boliger med op mod 20.000 i perioden 2003 til 2007.
Det merbyggeri vil selvfølgelig også bidrage til at hjælpe på beskæftigelsen i bygge- og anlægssektoren.
Jeg har lige været til møde i Athen og mødt alle mine kolleger.
Der var ingen problemer.
Begge steder har filmen været vist, og begge havde rosende bemærkninger om filmen.
Jeg vil gerne sige både til hr. Jan Petersen og fru Pia Gjellerup, at det da ikke er sådan, at regeringen på forhånd afviser at kunne gå ind i overvejelser om det at skubbe investeringer i givne situationer.
Fru Pia Gjellerup efterlyste et positivt svar, men jeg kan i hvert fald sige, at det ikke er et afvisende svar.
Når jeg så svarer på den måde, er det, fordi regeringen altså præsenterer opdaterede tal for udviklingen i dansk økonomi i maj måned, og på nuværende tidspunkt ser vi ikke nogen anledning til at ændre den økonomiske politik.
Vi følger selvfølgelig situationen meget nøje, og fru Pia Gjellerup har da principielt ret i, at der er situationer, hvor man må bedømme den økonomiske udvikling som så afmattet, at det kunne være relevant også at fremrykke offentlige investeringer.
Men det er altså ikke noget, som regeringen her og i dag har nogen overvejelser om.
Det er altså ikke sådan, at jeg afviser det fuldstændig som noget, der kunne komme på tale, men det afhænger igen meget af, hvor dybtgående og hvor langvarig den økonomiske afmatning skønnes at være.
Det var ikke af ond vilje, at jeg ikke svarede på hr. Bjarne Laustsens spørgsmål i første omgang, men alene på grund af tidnød.
Derfor vil jeg gerne sige til hr. Bjarne Laustsen, at regeringen i allerhøjeste grad har sympati for byggehåndværkere som for alle andre.
Men hvis hr. Bjarne Laustsen mere detaljeret vil diskutere foranstaltninger vedrørende vinterbyggeri, vil jeg altså anbefale hr. Bjarne Laustsen at diskutere det med økonomi- og erhvervsministeren, under hvem det sorterer.
Som jeg sagde før, mener jeg, at moderne politik er bedst tjent med, at der er mest mulig åbenhed om, hvad der foregår, men selvfølgelig er der da også grænser for det - det ved vi jo alle sammen - hvis der skal træffes beslutninger.
En af grænserne er efter min mening, at naturligvis kan man ikke åbne de politiske forhandlinger, hvor man sidder over for hinanden og skal forhandle sig frem til en løsning.
Det vil gøre det fuldstændig umuligt at træffe beslutninger.
Den film, vi sidder og diskuterer her, er netop også kendetegnet ved, at der ikke foregik filmoptagelser af forhandlinger, der fandt sted. Jeg skal kun sige til hr. Frank Jensen, at det faktisk ikke er mig, der har redigeret den pågældende film.
Den er kommet til veje på forespørgsel fra Danmarks Radio.
Det er Danmarks Radio, der har redigeret filmen.
Jeg har godkendt, at den blev sendt ud.
Hermed sluttede spørgsmålet.
Jeg kan sige til hr. Frank Jensen, at intet - intet - i filmen er optaget med skjult kamera eller mikrofon.
Den pågældende journalist fulgte begivenhederne med synligt kamera og mikrofon.